钦定古今图书集成/明伦汇编/氏族典/第625卷 > 拓跋颐
## 钦定古今图书集成/明伦汇编/氏族典/第625卷 > 拓跋颐

按《魏书阳平王新成传》：阳平王新成长子安寿袭爵，
高祖赐名颐，累迁怀朔镇大将，都督三道诸军事，北
讨，诏征赴京，勗以战伐之事对曰：“当仰仗庙筭，使呼
韩同渭桥之礼。”帝叹曰：“壮哉王言！朕所望也。”未发，遭
母忧。诏遣侍臣以金革敦喻，既殡而发，与陆叡集三

“王之前言，果不虚也。”后除朔州刺史。穆泰谋反，遣使
推颐为主。颐密以状闻，泰等伏诛，帝甚嘉之。世宗景
明元年，薨于青州刺史，谥曰庄王。传国至孙宗引，肃
宗时坐杀叔父，赐死，爵除。